7. Gaia**: Mailegu geruzak eta Aldaketen kronologia**

Dakigunez, edozein hizkuntz egoeratan aurreko hizkuntz egoeren aztarnak aurki daitezke. Batzuetan ordea, aurreko hizkuntz egoera baten baino gehiagoren aztarnak sumatu daitezke eta aztarna ezberdin hauek zein hizkuntz egoerari dagozkien zehaztea litzateke hizkuntza baten historia egiteko beharrezko zeregin garrantzitsu bat.

Geruza izena erabiliko dugu garai batean sortutako zein bertakotutako ezaugarri eta formei. Euskara historikoan beste hizkuntzetan bezalaxe, garai ezberdinetako geruzak antzeman daitezke hizkuntzaren alor ezberdinetan (fono, morfo etb). Esaterako egungo euskaran **fonetika** alorrean bi geruza antzeman daitezke neutraltzeei dagokionean:

* Geruza zaharra: Neutraldu aurrekoa. Adb: Txistukarietan gazi. Oposaketa mantenduz bokal arteko testuinguruan.
* Geruza berria: Neutraldu ostekoa. Adb: Txistukarietan gatz- en. Hitz bukaeran neutaldu ondoko emaitza izanez.

**Morfologian** ere, geruza ezberdinak identifikatu daitezke. Mitxelenaren erro monosilabikoaren teoria aintzat hartuta, bertatik erator daitezkeen 11 geruza ezberdinetako hitz multzoak ditugu egungo euskal lexikoan. Teoria berak aurreikusten du AEM-n hedatuz joan ziren bisilaboen artean ere, geruza ezberdinak aurki ditzakegula. Lau geruza garbi bereiz daitezke:

* Erreduplikazio geruza: gogor, zezen, adar etb.
* CVCVC jeruza zaharra (aurrizkibidea emankorra zen garaikoa): lagun, gibel etb.
* CVCCVC jeruza: bi cvc erroen helkarketaz sortua, harbel, gordin etb.
* CVC-V edo CV(C)- CV diren bisilaboak, modernoena den atzizki garaikoak: gazi, jale etb.

**Maileguetan** ere, badira jeruza ezberdinak. Mundu osoko hizkuntzetan aurkitzen dira dela, 1- garai ezberdinetan ukipenean hizkuntza ezberdinekin egonagatik (hizkuntza ezberdinetako mailegu geruzak) dela 2- hizkuntza beraren egoera ezberdinetako geruzak. Euskararen kasuan, ia mailegu guztiak hizkuntza beraren egoera ezberdinetatik datozen mailegu geruzak ditugu, latin garaikoak edo hizkuntza honen geroko bilakabidearen garaikoak –erromantze garaikoak- (gaztelania, gaskoia etb.).

Euskaran mailegu geruza gehienak antzeman errazak dira Mitxelenaren paradoxa kontuan hartzen badugu. Latinetik etorritako hitz batek bi ibilbide egin ahal izan ditu aldi berean: 1- batetik Latinaren garapenaren ibilbidea eta bestetik 2- Latinetik gaurko erromantze ezberdinetara daraman ibilbidea euskal mailegu gisa. Hortaz euskal maileguak ez dira garai berekoak -(latin garaiko vs- erromantze garaiko). Maileguak zein garaitakoak diren, edo zein zein baino zaharragoa den jakiteko Mitxelenaren paradoxa balia daiteke: Mailegua gero eta zaharragoa orduan eta jatorrizko formatik (latinetik) gertuago egonen da eta euskararen barruan aldatuago. Hau da latin garaian hartutako maileguek ez dituzte aldaketa erromantzeak pairatu adb:

Eusk. Gerezia < lat. Ceresia /ke-/ < gazt. Cereza

Bistan da eusk. Gerezia latin garaian hartua dela, erromantze goiztiarrean /ke-/-k \*tze ordezkatu baino lehenagokoa, eta azkenik gaztelaniaz /ke/ ce bihurtu baino lehenagokoa.

Latin garaian hartutako maileguek euskal lexikoaren partaide bihurtu zirenez, euskal aldaketak jasan zituzten lehengo adibidea aintzat hartuta, hitz hasierako herskari ahularen ahostuntzea besteren artean. Beraz, gerezia zaharra da latinezko herskaria gorde duelako eta euskaran bereizgarri den hitz hasierako herskari ahoskabeen ahostuntzea jasan duelako. Erromantzetako bilakabidea honakoa litzateke, hasieran txistukari afrikatu (\*tze) batetik igaro eta gero erromantze bakoitzean bilakabide ezberdin bat jasan dute, gaztelaniaz ce eman duena. Beraz, gaztelania modernotik hartu izan bagenu \*\* zereza edo antzeko formaren bat izango genuke.

Euskaran badira latiznezko hitz beraren bi forma ezberdin, geruza ezberdinetakoak direnak adb: begiratu/ bijilatu. Mitxelenaren paradoxaren arabera, begiratu litzateke geruza zaharrekoa era bateko zein besteko aldaketak jasan dituelako. Euskal lexikoan sartu ondoren euskal aldaketa zahar erregularretako bat jasan du l>r / V\_V eta latinezko /g/ herskari belarra gorde duelako.

Jatorri ezberdinetako maileguen artean ere sumatu daitezke bi geruzak: batetik harea (< lat. Arena) eta balea (< lat. Ballaena bestetik, bentana eta dozena. Lehenengo bietan geruza zaharrekoak lirateke bokalarteko n ahula hasperen bihurtu eta gero desagertzera eraman zuen ibilbide zaharra dugularik beste bietan ez baita halakorik gertatzen. Azken hauek n>o aldaketa euskaraz indarrean egoteari utzi ondoko maileguak dira, aski modernoak.

Euskalkietan maileguek itxura ezberdina izatea geruza ezberdinei zor zaie. Badira hizkerak geruza ezberdinetako hitzak elkarrekin bizi direnak (begiratu/ bijilatu) hau, hizkeran, hitz bakoitzak bere ibilbidea izan duelako da.

Latinezko 10 bokala luze / labur oposaketaren arabera bereizten zirenak, euskaran oposaketa hori galdu eta 5 ean geratu dira. Gaztelanian, 10 bokal hauen bilakabidea bestelako izanik, latinezko e eta o bokal laburretatik gaztelanian ie eta ue diptongoak eman dituzte eta i>e eta uk>o (bokal labur azentudunen bilakabideaz ari naiz).

**Aldaketen kronologia**: Mitxelenaren *fonetika historika vasca*tik aurrera, gauza gara maileguetan jeruza ezberdinak bereizteko. Hiru dira bereiz ditzakegun mailegu geruzak:

1. Latin garaikoa: lat*. P-, t-, k*- > eusk. *B-, d-, g-* hitz hasierako ahostuntzeak eta lat. *S*> eusk *z* egokitasunak salatzen dutena. (*bake, gauza* etb.)
2. Erromantze goiztiarrekoa: lat. Coelom > gazt. Cielo > eusk. Zeru. Hitz hasierako txistukariak salatzen du erromantzeak eratzen zihoazen garaikoa dela, bestela \*\* geru edukiko genuke
3. Erromantze berrikoa: kontsonante taldeek salatzen dute oso modernoak direla : klase, broma etb.

Aldaketa mordoxka hauek ez ziren aldi berean gertatu ordea, batzuk beste batzuk baino lehenago. Beraz mailegu geruzak xehekiago bereiziz, aldaketak kronologikoki ordenatzea are aberasgarriagoa zaigu euskararen historiarako. Beraz, hizkuntzaren aldaketa zaharren kronologia zehazte aldera, maileguez eta ondare zaharreko hitzez baliatuko gara.

Euskarak dituen lekukotasunak urriak eta berankorrak izanagatik, ezinezkoa da hots aldaketen kronologia zehatza egitea beraz, erlatiboa egitea besterik eztago. Hau da, zer zer baino lehenago gertatu den.

Kronologia proposamenak hizkuntzaren atal guztietan egin daitezke hotsetatik hasi eta lexikoraino. Guiter izan da euskara eragin duten hots- aldaketa zaharren kronologia zehatza ezartzeko lehen saioa egin duena, zer hobetzeko baduen ere.

Hala eta guztiz ere, Guiterrek euskaraz akitaniera garaitik aurrera gertatutako bilakabideen hurrenkera ezarri zuen eta Strakaren lanetako kronologia erromantzea aintzat hartu zuen. Beraz, maileguak oinarri sendo gisa ez ezik, nolabaiteko kronologiara heltzeko bitartetako ezinutzizko gisa baliatu zituen. Hala bada, latinetik erromantzeetarainoko bidea gertatutako aldaketen data gutxi gorabehera zehatzak izanik, Guiterrek maileguak euskaraz noiz hartuak diren eta euskal lexikoaren parte bihurtu ondoren zein euskal aldaketa jasan dituzten zehaztu eta kronologikoki ordenatu zituen. Euskal alldaketen datak ere, erromantzezko gertakariak aintzat hartutik ondorioztatu zituen.

* Adibide batzuk ezartze aldera, hitz hasierako ahostuntzea K.o III. Mendearen hasieran kokatzen du.
* Mb> m aldaketa 300. Urtea baino lehen gertatutakotzat jotzen du urte horren bueltan gertatu omen baitzen lat. U> erromantze o aldaketa. Euskarazko imutu-k lehena jaso du baina ez bigarrena. (lat. Imbutu> eusk. Imutu) lat. U> erromant> -o (300)
* 300. Urtea baino beranduago gertatutako nt> nd aldaketa baita lat. U> erroman –o aldaketa ere (lat. Voluntate> eusk borondate)
* L> r aldaketa 1000 urteraren bueltan gertatu bide zela dio erdi aroko onomastikari erreparatuz.
* N> o aldaketa 300. Urtearen ondoren eman zela dio.

Guiterrek badu zer hobetzerik, bai erromanistikaren aldetik bai euskalaritzaren aldetik eta teoriaren aldetik ere izan ere berrikuntzarik gertatzen ez den aldiak egon daitezke, garapen batzuek beste batzuk baino gehiago iraun dezakete etb. baina aldaketen datatzea eta euren arteko hurrenkera nola erabaki litekeen erakutsi digu